MORALI’ABO RONA e mong oa Europe o re: “Ho tloha ha ke sa le monyenyane, ke ne ke bona hohle batho ba hloka toka. Kahoo, ke ile ka khaotsa ho kenella lipolotiking eaba ke ba karolo ea maquloana a itseng. Ka ba ka qeta lilemo tse ngata ke ratana le sekhukhuni se seng.” Ha mor’abo rona e mong ea lulang ka boroa ho Afrika a hlalosa lebaka leo ka lona a neng a rata ntoa, o re: “Ke ne ke lumela hore morabe oa ka o phahametse merabe e meng kaofela, eaba ke ba setho sa mokha o mong oa lipolotiki. Re ne re rutoa ho sebelisa marumo ho bolaea batho bohle ba re hanyetsang. Re ne re bolaea esita le ba morabe oa rona hobane feela e se ba mokha oa rona.” Morali’abo rona ea lulang Europe o re: “Kaha nkile ka khetholloa ka lebaka la morabe oa ka, ke ne ke hloile mang kapa mang eo e seng oa morabe oa ka kapa oa bolumeli ba ka.”